Nadia Comăneci
Nadja Elena Komaneči (Nadia Elena Comăneci; g. 1961 m. lapkričio 20 d.) – buvusi Rumunijos gimnastė, penkiskart olimpinė čempionė asmeninėse rungtyse. Komaneči buvo pirmoji gimnastė, gavusi „tobulą“ 10.0 taškų sumą 1976 m. olimpinėse žaidynėse Monrealyje, vėliau šiose žaidynėse gavo dar šešis „10-ukus“, taip laimėdama tris aukso medalius. 1980 m. olimpinėse žaidynėse Maskvoje laimėjo dar du aukso medalius. Per savo karjerą Komaneči laimėjo devynis olimpinių žaidynių ir keturis pasaulio čempiontų medalius. Komaneči laikoma viena žymiausių gimnastų, taip pat prisidėjusio prie šio sporto populiarinimo. 2000 m. Laureus ją išrinko viena geriausių XX a. sportininkių. Nuo 1989 m. gyvena Jungtinėse Valstijose, yra ištekėjusi už gimnasto, olimpinio čempiono Barto Konerio.